“จีน” กร้าว! ไม่สนใจเจรจามะกัน ระบุชัดไร้ความหมาย “ทรัมป์” ไม่จริงใจเต็มที่
“จีน” กร้าว! ไม่สนใจเจรจามะกัน ระบุชัดไร้ความหมาย “ทรัมป์” ไม่จริงใจเต็มที่
17 พ.ค. 2562

สื่อทางการของสาธารณรัฐประชาชนจีน เปิดเผยว่า จีนอาจจะไม่สนใจที่จะเจรจากับสหรัฐอเมริกาเรื่องการค้าในขณะนี้ เนื่องจากท่าทีที่แสดงให้เห็นถึงความจริงใจเพียงเล็กน้อยของประธานาธิบดีโดนัลด์ ทรัมป์ ของสหรัฐฯ
ขณะที่ บล็อก Wechat ของ Economic Daily ซึ่งเป็นสื่อทางการของรัฐบาลจีนระบุว่า หากสหรัฐฯไม่เดินหน้าภายใต้รูปแบบหรือแนวทางใหม่ที่แสดงให้เห็นถึงความจริงใจอย่างแท้จริง การเดินทางมาเจรจาเรื่องการค้าของเจ้าหน้าที่สหรัฐในจีนก็ไม่มีความหมายอันใด
ทั้งนี้ บทความยังระบุด้วยว่า สหรัฐฯได้เจรจาเรื่องความต้องการที่จะให้มีการเจรจาต่อรองต่อไป แต่ในขณะเดียวกันสหรัฐฯก็เล่นแง่เล็กๆน้อยๆเพื่อที่จะทำลายบรรยากาศ ซึ่งอ้างถึงความเคลื่อนไหวในการเข้ามาควบคุมบริษัท หัวเว่ย เทคโนโลยี่ ในสัปดาห์นี้